Odense Adresse-Contoirs Efterretninger, 1843-11-09
Fædrelandet. Blandinger. I Kjøbenhavn afholdtes i Søndags i den kongelige Skydebanes Locale paa Vesterbro, efter forudgaaet Jndbydelse fra Dhrr. Professorerne Schouw, Clausen og Larsen, Raadmand H. P. Hansen og Grosserer Meinert, en Fest til Ære for den slesvigske Forenings for Tiden sig der opholdende Formand Nissen, Kasserer Steffensen og Secretair Skau. Festen, hvori henimod 100 Personer deeltoge, begyndte Kl. 5 og indlededes med, at Prof. Schouw udbragte en Skaal for Kongen med det Ønske, at han maatte have Kraft til at sætte sin oftere bestemt udtalte Villie igjennem, den danske Nationalitets Haandhævelse i Hertugdømmet Slesvig. Den slesvigske Bonde Lauriz Skau tog dernæst Ordet og udviklede med en for hans Stand, sjelden, om ikke exempelløs Veltalenhed den Stemning, der besiælede Nordslesvigerne, tolkede den levende Tillid, de nærede til Kongen og det af ham givne Ord, og yttrede det Ønske, at de Tilstedeværende, og hele Danmark med dem, vilde indgaae et fast og alvorlig Fostbroderlag, hvis Øiemeed skulde være at værne om og hævde Nationens Ære i Nationalitetens Bevarelse. Forskjellige toge senere Ordet og udbragte forskjellige Skaaler, saasom Pastor Grundtvig, der paa en lunefuld og jovial Maade proponerede Tvaster for Munden, og dens rette Brug, og senere, efter at Cand. Hage havde udbragt en Skaal for de lovlige Rettigheders Benyttelse i videste Udstrækning, for Juristerne med det Ønske, at de Dag for Dag maatte mere og meere fordanskes. Af en af Lauriz Skau udbragt Skaal for almindelig Værnepligt, tog Pastor Grundtvig Anledning til at udtale sig imod denne, hvilket atter fremkaldte nogle Modbemærkninger fra Capitain Tscherning, hvilke G. besvarede, og saaledes førtes i længere Tid en Debat, om denne Gienstand af de to nævnte Herrer. Kammerraad Drewsen proponerede en Skaal for Danmarks Eenhed, bevaret ved dets Sønners Enighed og Kraft, Raadmand H. P. Hansen en for Professorerne Flor og Paulsen, af hvilke den Første var tilstede, Grosserer Meinert en for Peder Hjorth Lorenzen, Grundtvig en for Nis Lorenzen, Samme en for Modersmaalet i sin Kraft, Cand. Orla Lehmann en for god Forstaaelse, efter at os er skeet vor Ret som Tydskerne deres, Dr.theol. Gad en for Folket som Befordrer af dets egen Sag, Cand. Ploug en for den tydsktalende, men danskfindede Stad Flensborg. Efter at derpaa Prof. Clausen, som havde budet de slesvigske Gjæster Velkommen, ogsaa havde ønsket dem i Forsamlingens Navn et hjerteligt Levvel og efterat en Skaal var udbragt for Professorerne Clausen og Schouw, der havde været Præsidenter ved Festen, gik Man fra Bordet omtrent Kl. 9. og en Time efter skiltes Selskabet ad. (Aftenbladet.)- Om Festen i Ballerup i Løverdags i samme Anledning giver "Fædrelandet ligeledes Beretning. 250 Landboere, af hvilke over Halvdelen tilhørte Bondestanden, deeltoge i denne Fest. Kammerraad Drewsen indførte Gjæsterne for de Forsamlede, der hilsede dem velkomne med et Hurra, og indtog derpaa Forsædet ved Bordet. Forskjellige Skaaler bleve udbragte, og flere Sange afsungne, hvoriblandt en meget smuk af Poul Rytter. Efterat en Skaal for Præsidenten til Slutning var bleven udbragt, adskiltes Forsamlingen, hvori en oprømt gemytlig Stemning hele Tiden havde hersket. Den slesvigske Deputation og Kammerraad Drewsen ledsagedes til Vogns af et mange Gange gjentaget Hurra. Ved Deputationens Afreise fra Kjøbenhavn i Mandags Aftes, havde et Par Hundrede Mennesker indfundet sig paa Postgaarden, for endnu til Afsked at bringe dem et HurraLollandsposten beretter Følgende: "Hr. Cancellieraad, Birkedommer Petersen paa Feig modtog forleden Dag tvende høist glædelige Efterretninger. Posten ankom, og det første Brev, han aabnede, indeholdt Meddelelse om, at hans Søn havde med Held udstaaet Examen ved Universitetet; det andet Brev tilkjendegav, at Hr. Cancellieraaden havde i sidst trukne Classelotteri været den af Lykken særdeles Begunstigede, da Gevinsten: 60,000 Rbd., var hans."